На основу Члана 24. Закона о јавним предузећима („Сл. Гласник РС“ број 15/2016, 88/19), Члана 18. Закона о јавним службама („Сл. Гласник РС“ број 42/91, 71/94, 79/05, испр.др. закона, 83/05-испр.др.закона и 83/14- др.закон) Члана 34. Закона о култури („Сл. Гласник РС“ број 72/09, 13/16, 30/16-исп.6/20,47/21и78/21), Члана 17. Закона о библиотечко-информационој делатности („Службени Гласник РС“ број 52/11 и 78/21) Члана 32. Став 1 Тачка 9) Закона о локалној самоуправи („Сл.Гласник РС“ број 129/2007, 83/2014 –др.закон, 101/2016 –др.закон, 47/2018 и 111/2021 – др.закон), Члана 40. Став 1 Тачка 13) Статута општине Косјерић (Сл. Лист општине Косјерић број 3/19), Скупштина општине Косјерић, на седници одржаној 22.12.2021. године, донела је:

**Р Е Ш Е Њ Е**

**О ИМЕНОВАЊУ ДИРЕКТОРА НАРОДНЕ БИБЛИОТЕКЕ „СРЕТЕН МАРИЋ“ КОСЈЕРИЋ**

**I**

**Славиша Перишић**, дипломирани економиста из Косјерића, **именује се за директора Народне библиотеке “Сретен Марић“ у Косјерићу**, са мандатом од 4 ( четири) године.

**II**

Ово решење је коначно.

**III**

Решење ступа на снагу наредног дана од дана објављивања, а објавиће се у Службеном листу општине Косјерић и на званичној интернет страници општине Косјерић, [www.kosjerić.rs](http://www.kosjerić.rs), с тим што именовани ступа на дужност наредног дана од истека мандата предходног директора - 28.12.2021. године.

***О б р а з л о ж е њ е***

Чланом 24. Закона о јавним предузећима је предвиђено да директора јавног предузећа чији је оснивач Јединица локалне самоуправе именује орган одређен Статутом Јединице локалне самоуправе, на период од 4 ( четири) године, а на основу спроведеног јавног конкурса.

Чланом 18. Закона о јавним службама директора установе именује и разрешава оснивач.

Чланом 34. Закона о култури директора установе именује и разрешава оснивач.

Чланом 32. Став 1 Тачка 9) Закона о локалној самоуправи је предвиђено да Скупштина општине у складу са законом именује и разрешава директоре јавних предузећа, установа и др.

Управни одбор Народне библиотеке „Сретен Марић“ у Косјерићу дана 21.10.2021. године донео је одлуку од расписивању конкурса за избор директора народне библиотеке „Сретен Марић“ у Косјерићу на мандатни период од 4 (четири) године. Конкурс је објављен на интернет страници Националне службе за запошљавање 24.11.2021 године.

На расписани конкурс Скупштина општине је дала сагласност Одлуком број 022-29/2021 од 10. новембра 2021. године.

У конкурсу су наведени услови које кандидати треба да поседују и то :

* Високо образовање
* Најмање 5 година радног искуства у култури
* Неосуђиваност за кривично дело на безусловну казну затвора у трајању од шест месеци, а што је у складу са чланом 36. Став 1. Закона о култури.

На конкурс се јавио Славиша Перишић, дипломирани економиста из Косјерића, који је и до сада обављао функцију директора, који је у складу са Чланом 36. Став 2. Закона о култури приложио и Програм рада установе.

Управни одбор Народне библиотеке „Сретен Марић“ у Косјерићу је поднеском бр.0201-46-4/21 од 16.12.2021. године доставио скупштинској служби предлог да се за директора ове установе именује Славиша Перишић, једини кандидат на конкурсу.

У смислу Члана 17. Став 5 Закона о библиотечко-информационој делатности директор Народне библиотеке из Ужица je својим актом број 628 од 17.12.2021. године дао сагласност за именовање Славише Перишић за директора Народне библиотеке „ Сретен Марић „ у Косјерићу.

На основу напред наведеног одлучено је као изреци овог решења.

Ово решење је коначно у управном поступку

**УПУСТВО О ПРАВНОМ СРЕДСТВУ:** Против овог решења може се поднети тужба Управном суду у Београду у року од 30 дана од дана пријема писменог отправка решења.

Број: **022-32//2021**

У Косјерићу 22.12.2021. године

**СКУПШТИНА ОПШТИНЕ КОСЈЕРИЋ**

**ПРЕДСЕДНИК СКУПШТИНЕ**

Татјана Коковић