На основу члана 39. 1 став 1 . закона о култури (Сл. Гласник РС 72/09, 13/16, 30/16-исп.6/20,47/21и78/21), члана 17. Закона о библиотечко-информационој делатности (Службени гласник РС бр.52/11 и 78/21), члана 32. став 1. тачка 9. Закона о локалној самоуправи, члана 40. став 1. тачка 13. Статута општине Косјерић (Сл. Лист општине Косјерић бр. 3/19), Скупштина општине Косјерић, на седници одржаној 22.12.2021. године, донела је:

**Р Е Ш Е Њ Е**

**О ПРЕСТАНКУ МАНДАТА ДИРЕКТОРА НАРОДНЕ БИБЛИОТЕКЕ „СРЕТЕН МАРИЋ“ КОСЈЕРИЋ.**

I

Славиши Перишић, дипломираном економисти из Косјерића, престаје мандат директора Народне библиотеке “Сретен Марић“ у Косјерићу, са даном 28.12.2021. године., због истека периода на који је именован.

II

Решење ступа на снагу наредног дана од дана објављивања, а објавиће се у Службеном листу општине Косјерић и на званичној интернет страници општине Косјерић, [www.kosjerić.rs](http://www.kosjerić.rs).

**О б р а з л о ж е њ е**

Чланом 24. Закона о јавним предузећима је предвиђено да директора јавног предузећа чији је оснивач Јединица локалне самоуправе именује орган одређен Статутом Јединице локалне самоуправе, на период од 4 ( четири) године, а на основу спроведеног јавног конкурса.

Чланом 18. Закона о јавним службама директора установе именује и разрешава оснивач.

Чланом 34. Закона о култури директора установе именује и разрешава оснивач.

.

Чланом 32. став 1. тачка 9. Закона о локалној самоуправи је предвиђено да Скупштина општине у складу са законом именује и разрешава директоре јавних предузећа, установа и др.

Управни одбор Народне библиотеке „Сретен Марић“ у Косјерићу дана 21.10.2021. године донео је одлуку од расписивању конкурса за избор директора народне библиотеке „Сретен Марић“ у Косјерићу на мандатни период од 4 године. Конкурс је објављен на интернет страници Националне службе за запошљавање 24.11.2021 године.

На расписани конкурс Скупштина општине је дала сагласност Одлуком број 022-29/2021 од 10. новембра 2021. године.

У конкурсу су наведени услови које кандидати треба да поседују и то :

* Високо образовање
* Најмање 5 година радног искуства у култури
* Неосуђиваност за кривично дело на безусловну казну затвора у трајању од шест месеци, а што је у складу са чланом 36. Став1. Закона о култури.

На конкурс се јавио Славиша Перишић, дипломирани економиста из Косјерића, који је и до сада обављао функцију директора, који је у складу са чланом 36. став 2. Закона о култури приложио и Програм рада установе.

Управни одбор Народне библиотеке „Сретен Марић“ у Косјерићу је поднеском бр.0201-46-4/21 од 16.12.2021. године доставио скупштинској служби предлог да се за директора ове установе именује Славиша Перишић, једини кандидат на конкурсу.

У смислу члана 17. став 5. Закона о библиотечко-информационој делатности директор Народне библиотеке из Ужица је својим актом број 628 од 17.12.2021.године дао сагласност за именовање Славише Перишић за директора Народне библиотеке „ Сретен Марић „ у Косјерићу.

На основу напред наведеног одлучено је као изреци овог решења.

Ово решење је коначно у управном поступку

**УПУСТВО О ПРАВНОМ СРЕДСТВУ:** Против овог решења може се поднети тужба Управном суду у Београду у року од 30 дана од дана пријема писменог отправка решења.

Број **022-31//2021**

У Косјерићу 22.12.2021. године

**СКУПШТИНА ОПШТИНЕ КОСЈЕРИЋ** **ПРЕДСЕДНИК СКУПШТИНЕ**

**Татјана Коковић**